open-index/open-wikipedia-markdown huggingface dataset:
วัดโพธิ์ตาก

วัดโพธิ์ตาก หรือ *วัดโพธิ์*  สังกัดนิกายเถรวาท คณะสงฆ์มหานิกาย ก่อตั้งเมื่อปี พ.ศ. 2430 โดยมี ***พระอาจารย์อินทร์ อินฺทสาโร*** เป็นเจ้าอาวาสรูปแรก  และมีพระเถระที่มีชื่อเสียงคือ ***พระครูญาณวิสุทธิคุณ (กอง)*** หรือ *พระอุปัชฌาย์กอง* อดีตเจ้าอาวาส  ซึ่ง *วัดโพธิ์ตาก* ตั้งอยู่ในเขตเทศบาลเมืองพิบูลมังสาหาร อำเภอพิบูลมังสาหาร จังหวัดอุบลราชธานี ห่างจากตัวอำเภอเมืองอุบลราชธานี  ประมาณ 45 กิโลเมตร
 

## ประวัติ

วัดโพธิ์ตาก หรือ *วัดโพธิ์* เดิมพื้นที่มีลักษณะเป็นป่ารกชัฏติดกับแม่น้ำมูล ซึ่งบริเวณนี้มี *ต้นโพธิ์* ขนาดใหญ่อายุหลายร้อยปีอยู่หนึ่งต้น

ปี พ.ศ. 2430 ได้สร้างวัดขึ้น โดยการนำของ ***พระอาจารย์อินทร์ อินฺทสาโร*** พร้อมด้วยญาติพี่น้อง ซึ่งได้อพยพมาจากบ้านขี้เหล็กหัวเรือ *[[เมืองอุบลราชธานี|เมืองอุบลราชธานีศรีวะนาไลประเทษราช]]* ย้ายมาตั้งบ้านเรือนที่ *[[อำเภอพิบูลมังสาหาร|เมืองพิมูลมังษาหาร]]* ในขณะนั้น ต่อมาได้ตั้งชื่อวัดว่า ***วัดโพธิ์ตาก*** และตั้งชื่อหมู่บ้านว่า ***บ้านโพธิ์ตาก*** ซึ่งตั้งชื่อตามลักษณะของภูมิสถานบริเวณที่ตั้งวัดและหมู่บ้านที่มี *ต้นโพธิ์* ขนาดใหญ่อายุหลายร้อยปีอยู่หนึ่งต้น  

ปี พ.ศ. 2474 ได้รับพระราชทาน *วิสุงคามสีมา* มีสถานะเป็นวัดตามกฎหมาย ซึ่งมีเขตวิสุงคามสีมา กว้าง 80 เมตร ยาว 120 เมตร 

ปี พ.ศ. 2495 ได้ตั้งสำนักเรียนพระปริยัติธรรมขึ้น ณ วัดโพธิ์ตาก

ปี พ.ศ. 2500 ได้สร้าง *ศาลาการเปรียญ* ขึ้น เป็นอาคารไม้ทั้งหลัง ซึ่งมีขนาด กว้าง 15 เมตร ยาว 30 เมตร ปัจจุบันได้มีการบูรณปฏิสังขรณ์โดยยกพื้นสูงขึ้น ชั้นล่างก่ออิฐถือปูนเป็นสถานที่ปฏิบัติศาสนกิจ ชั้นบนยังคงสภาพศาลาการเปรียญไม้แบบศิลปะอีสานโบราณไว้ตามเดิม

ปี พ.ศ. 2515 ได้ก่อตั้งโรงเรียนพระปริยัติธรรมแผนกสามัญขึ้น ณ วัดโพธิ์ตาก

ปี พ.ศ. 2521 ได้สร้าง *พระอุโบสถ* ขึ้นใหม่ เป็นอาคารคอนกรีตเสริมเหล็ก มีขนาด กว้าง 7 เมตร ยาว 17 เมตร เพื่อใช้เป็นสถานที่สังฆกรรมสำหรับพระภิกษุสงฆ์ 

ในกาลต่อมาได้มีการสร้างอาคารเสนาสนะเพิ่มขึ้น อาทิ พระวิหาร ศาลาบำเพ็ญกุศล หอระฆัง กุฏิ เมรุ 
 

**ปูชนียวัตถุสำคัญ** คือ *พระโพธิราช* ซึ่งเป็นพระพุทธรูปขนาดหน้าตัก กว้าง 12 นิ้ว ศิลปวัตถุสมัยกรุงรัตนโกสินทร์ตอนต้น จำนวน 1 องค์

## ที่ตั้งและอาณาเขต

**ที่ตั้ง**  

* วัดโพธิ์ตาก เลขที่ 178 ถนนราชมนตรี ตำบลพิบูล อำเภอพิบูลมังสาหาร จังหวัดอุบลราชธานี 34110 สังกัดนิกายเถรวาท คณะสงฆ์มหานิกาย ที่ดินของวัดมีเนื้อที่ 18 ไร่ 

**อาณาเขต**

* *ทิศเหนือ* ติดกับ แม่น้ำมูล 

* *ทิศใต้* ติดกับ ถนนวิพากย์

* *ทิศตะวันออก* ติดกับ ลำห้วยนอก 

* *ทิศตะวันตก* ติดกับ ถนนราชมนตรี

## ลำดับเจ้าอาวาส

มีเจ้าอาวาสดังรายนามต่อไปนี้

## อ้างอิง
* ปราชญ์ชาวบ้านโพธิ์ตาก, 2555.
* ประวัติวัดโพธิ์ตาก : http://www.lib.ubu.ac.th/ubon_temple/pdf/fTP1085.pdf
* ภาพพระอุโบสถวัดโพธิ์ตาก : Benjawan Tararom. (2556). วัดโพธิ์ตาก, 14 พฤกษาคม 2556. http://www.panoramio.com/photo/52650524 

โพธิ์ตาก
ตำบลหัวทุ่ง (อำเภอพล)

**หัวทุ่ง** เป็นตำบลหนึ่งในอำเภอพล จังหวัดขอนแก่น พื้นที่ทั้งตำบลบริหารโดยองค์การบริหารส่วนตำบลหัวทุ่ง

## ประวัติ
ท้องที่หัวทุ่งเดิมเป็นหมู่บ้านในเขตตำบลเก่างิ้ว ซึ่งก่อตั้งมาประมาณ 136 ปีแล้ว กลุ่มแรกที่มาตั้งถิ่นฐาน คือ ขุนวิเศษณ์ เกาะยุทธ์ และพ่อลาด จันทร์คำภา เหตุที่ชื่อบ้านหัวทุ่งเป็นเพราะบริเวณตั้งบ้านเรือนอยู่เหนือบริเวณหนองน้ำบึงทุ่งพึงพืด และต่อมาเมื่อวันที่ 27 กรกฎาคม พ.ศ. 2532 ทางราชการได้แบ่งโอนหมู่บ้านจำนวน 8 หมู่บ้าน ออกมาจัดตั้งเป็นตำบลใหม่ ชื่อว่า **ตำบลหัวทุ่ง** มีนายไพโรจน์ ภูศรี เป็นกำนันคนแรก ต่อมาได้มีการจัดตั้ง **สภาตำบลหัวทุ่ง** ขึ้นในพื้นที่

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะสภาตำบลหัวทุ่งเป็น **องค์การบริหารส่วนตำบลหัวทุ่ง**จนถึงปัจจุบัน

## ที่ตั้งและอาณาเขต
ตำบลหัวทุ่งตั้งอยู่ทางทิศตะวันตกเฉียงเหนือสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลใหม่นาเพียง (อำเภอแวงใหญ่)
* ทิศใต้ ติดต่อ ตำบลเก่างิ้ว, ตำบลเพ็กใหญ่
* ทิศตะวันออก ติดต่อ ตำบลหนองแวงนางเบ้า, ตำบลเก่างิ้ว
* ทิศตะวันตก ติดต่อ ตำบลเพ็กใหญ่

## การแบ่งเขตการปกครอง
ตำบลหัวทุ่งแบ่งเขตการปกครองออกเป็น 8 หมู่บ้าน ดังนี้

* หมู่ที่ 1 บ้านหัวทุ่ง
* หมู่ที่ 2 บ้านหัวคู
* หมู่ที่ 3 บ้านป่าติ้ว
* หมู่ที่ 4 บ้านหนองทุ่ม
* หมู่ที่ 5 บ้านโนนตะหนิน
* หมู่ที่ 6 บ้านหนองฉันเพล
* หมู่ที่ 7 บ้านฮ่องแซง
* หมู่ที่ 8 บ้านหนองสะแบง

## อ้างอิง

หัวทุ่ง
หัวทุ่ง
เอ็งเงิลแบร์ค

**เอ็งเงิลแบร์ค** () เป็นเทศบาลในรัฐอ็อพวัลเดินของประเทศสวิตเซอร์แลนด์ ตั้งอยู่บริเวณขอบของเทือกเขาแอลป์ เทศบาลนี้ประกอบด้วยหมู่บ้านเอ็งเงิลแบร์ค, หมู่บ้านกราเฟอนอร์ท (Grafenort), หมู่บ้านโอเบอร์มัท (Obermatt), และหมู่บ้านชวันท์ (Schwand) ตั้งแต่คริสต์ศตวรรษที่ 19 เป็นต้นมา เทศบาลเอ็งเงิลแบร์คถือเป็นสถานที่ตากอากาศยอดนิยมในภาคกลางของสวิตเซอร์แลนด์ เมืองใหญ่ที่อยู่ใกล้เอ็งเงิลแบร์คมากที่สุดคือนครลูเซิร์น ซึ่งมีรถไฟ InterRegio จากลูเซิร์นมายังหมู่บ้านนี้ทุกหนึ่งชั่วโมง 

## ภูมิอากาศ


## อ้างอิง

หมวดหมู่:เมืองในประเทศสวิตเซอร์แลนด์
คาสเซิลวาเนีย II เบลมอนต์สรีเวงก์

**คาสเซิลวาเนีย II เบลมอนต์สรีเวงก์** (, ) เป็นวิดีโอเกมที่ผลิตขึ้นในปี ค.ศ. 1991 เป็นเกมแนวแพลตฟอร์ม พัฒนาและจัดจำหน่ายโดยโคนามิสำหรับเกมบอย. ในเรื่องนี้จัดใน 15 ปีหลังจากเหตุการณ์ในคาสเซิลวาเนีย ดิแอดเวนเจอร์, เคานท์แดรกคูลาฟื้นคืนชีพและลักพาตัวลูกชายของคริสโตเฟอร์ เบลมอนต์ชื่อ โซเลยูในการกลับมาของงานฉลองแห่งยุคของเขา, และ เสกเขาเป็นปีศาจ. ด้วยพลังอันลึกลับของโซเลยู, แดรกคูลาเอาร่างมนุษย์คืน และ สร้างปราสาทของเขาใหม่, ทำให้คริสโตเฟอร์ปราบแดรกคูลาอีกครั้งหนึ่งเพื่อช่วยลูกชายของเขา และ ทรานซิลเวเนีย. เกมนี้คล้ายกับเกมร็อกแมน.

หมวดหมู่:วิดีโอเกมที่ออกวางจำหน่ายในปี พ.ศ. 2534
หมวดหมู่:คาสเซิลวาเนีย
หมวดหมู่:เกมสำหรับเกมบอยคัลเลอร์
เนเฟอร์พทาห์

[thumb|200x200px|สร้อยของเจ้าหญิง[เนเฟอร์รัปทาห์|เนเฟอร์พทาห์]]
**เนเฟอร์พทาห์** หรือ **พทาห์เนเฟรู** ("พระนามของพระองค์มีความหมายว่า ความสวยงามแห่งเทพพทาห์") เป็นพระราชธิดาของฟาโรห์อียิปต์โบราณคือ ฟาโรห์อเมเนมเฮตที่ 3 (ปกครองช่วงประมาณ 1860 ถึง 1814 ปีก่อนคริสตกาล) ของราชวงศ์ที่สิบสอง และน้องสาวของพระองค์คือฟาโรห์โซเบกเนเฟรู ("มีความหมายว่า ความงามของเทพโซเบก")

## สุสาน
การฝังพระศพของพระองค์ถูกจัดเตรียมไว้ในหลุมฝังพระศพของพระบิดาของพระองค์ที่ฮาวารา อย่างไรก็ตามพระศพของพระองค์ไม่ได้ถูกฝังอยู่ที่นั่น แต่ในพิระมิดขนาดเล็กที่ฮาวารา หลุมฝังพระศพของพระองค์ถูกพบในปี พ.ศ. 2499 และยังคงมีเครื่องเพชรพลอยของพระองค์ โลงหินแกรนิต แจกันเงินสามใบ และวัตถุอื่น&thinsp;ๆ

## อ้างอิง

หมวดหมู่:เจ้าหญิงอียิปต์
หมวดหมู่:ราชวงศ์ที่สิบสองแห่งอียิปต์
ภูเขาไฟรูปโล่

**ภูเขาไฟรูปโล่** เป็นภูเขาไฟชนิดหนึ่งที่ประกอบด้วยลาวาแข็งตัวเป็นหลัก ไม่มีเถ้าที่พ่นจากปากปล่องภูเขาไฟประกอบด้วยหรือหากมีก็ไม่มาก  ทำให้ภูเขาไฟชนิดนี้มีความสูงไม่มากนักแลดูเหมือนโล่นักรบเมื่อมองจากด้านบน  ภูเขาไฟรูปโล่พบได้ทั่วโลก ตัวอย่างเช่น ภูเขาไฟเวซูวีโย ภูเขาไฟเมานาเคอา นอกจากนี้ยังพบได้บนดาวเคราะห์หิน หรือดวงจันทร์ที่มีขนาดใหญ่เพียงพอเก็บแมกมาไว้ภายใน เช่นดาวศุกร์ ดาวอังคาร ดวงจันทร์ไอโอ

ภูเขาไฟรูปโล่ต่างจาก ภูเขาไฟเชิงประกอบตรงที่ภูเขาไฟเชิงประกอบมีเถ้าถ่านทับถมสลับกับลาวาเย็นตัว ทำให้่ภูเขาไฟเชิงประกอบมีความสูงมากกว่าภูเขาไฟรูปโล่

## คุณลักษณะ

ภูเขาไฟรูปโล่เกิดจากการไหลของลาวาที่ไม่หนืด เมื่อลาวาเย็นตัวลงก็จะแข็งตัวกลายเป็นชั้นทับถมขึ้นเป็นรูปทรงภูเขาเตี้ย ๆ มีมุมชันไม่มากคือไม่เกิน 10 องศา ความสูงมักอยู่ในช่วงประมาณ 1/20 ของความกว้าง ในระยะแรกเมื่อก่อตัวจะเห็นเป็นลานลาวา (lava plateau) ต่างจากภูเขาไฟเชิงประกอบที่มีลักษณะเป็นการทับถมของเถ้าและลาวาสลับชั้น และต่างจากภูเขาไฟกรวยกรวดที่ประกอบด้วยเถ้าเป็นหลัก ภูเขาไฟรูปโล่มักจะปะทุต่อเนื่องตลอดเวลาแทนการปะทุเป็นครั้งคราวอย่างภูเขาไฟเชิงประกอบ ภูเขาไฟรูปโล่ใต้เมฆที่ใหญ่ที่สุดในโลกคือ ภูเขาไฟเมานาโลอาซึ่งสูง  จากระดับน้ำทะเล และกว้าง  ประมาณกันว่ามีปริมาตรหินบะซอลต์ที่ประกอบเป็นภูเขาไฟทั้งสิ้น  ฐานรากของภูเขาไฟจมตัวอยู่ใต้เปลือกโลกลึกประมาณ 

ภูเขาไฟรูปโล่ส่วนมากที่มีการศึกษามักอยู่ที่หมู่เกาะฮาวาย เพราะเข้าถึงง่าย และภูเขาไฟปะทุตลอดเวลา มีภูเขาไฟคิเลาเอียปะทุมาตั้งแต่ พ.ศ. 2526 เป็นแหล่งศึกษาหนึ่ง ลักษณะการปะทุและการปล่อยลาวาที่ไม่รุนแรงและเชื่องช้า กินเวลานานนี้เอง แม้ว่าจะมีการพ่นเถ้าถ่านบ้าง ทำให้นักวิทยาศาสตร์เรียกก่ารปะทุของภูเขาไฟนี้ว่า การปะทุฮาวาย (Hawaiian eruption) การปะทุฮาวายเมื่อเกิดหลายครั้ง ก็จะเกิดเป็นชั้นลาวาแข็งบาง ๆ ทับถมกันจนเกิดเป็นภูเขาซึ่งมักมีแอ่งลาวาตรงกลาง ภูเขาที่ว่านี้ไม่สูงนักเพราะการไหลแผ่กว้างของลาวา


File:Aa_large.jpg|Aa advances over solidified pāhoehoe on Kīlauea, Hawaii.
File:Pahoeoe_fountain_original.jpg|A pāhoehoe lava fountain on Kīlauea erupts.
File:Erta-ale lac-de-lave 2001.jpg|A lava lake in the caldera of Erta Ale, an active shield volcano in Ethiopia
File:Pāhoehoe lava meets Pacific.jpg|Pāhoehoe flows enter the Pacific Ocean on Hawaii island.
File:Puu Oo cropped.jpg|Puʻu ʻŌʻō, a parasitic cinder cone on Kīlauea, lava fountaining at dusk in June 1983, near the start of its current eruptive cycle.
File:Thurston Lava Tube, Big Island.jpg|The Thurston lava tube on Hawaii island, now a tourist attraction in the Hawaiʻi Volcanoes National Park


## ภูเขาไฟรูปโล่นอกโลก
นอกเหนือจากบนโลกแล้ว ภูเขาไฟรูปโล่ยังพบได้บนดาวเคราะห์หินอื่นตลอดจนดาวบริวารที่เป็นกิน อาทิ ดาวศุกร์ ดาวอังคาร ดวงจันทร์ไอโอ

ดาวอังคารมีความเร่งโน้มถ่วงน้อยกว่าโลก คืออยู่ที่ 3.711 m/s² ซึ่งน้อยกว่าของโลกที่ 9.806 m/s² ทำให้ดาวอังคารมีภูเขาไฟที่งอกสูงกว่าโลก โดยมีความสูงได้ถึง  และกว้างได้ถึง  เทียบกับภูเขาไฟเมานาเคอาซึ่งกว้าง และสูง  บนดาวอังคารมีภูเขาไฟรูปโล่ที่สูงที่สุดคือ ภูเขาไฟโอลิมปัสมอนส์

ดาวศุกร์มีความเร่งโน้มถ่วงพอ ๆ กับโลก คือ 8.87 m/s² ทำให้ปรากฏภูเขาไฟรูปโล่จำนวนมากคล้ายกับโลก นับได้มากกว่า 150 ลูก ลักษณะแบนราบกว่าบนโลก ภูเขาไฟบางลูกมีขนาดกว้างได้ถึง 

## อ้างอิง

หมวดหมู่:ภูเขาไฟ
ช่วงนี้

**"ช่วงนี้ (Karma)"** เป็นซิงเกิลลำดับที่ 6 ของ อะตอม-ชนกันต์ รัตนอุดม ในปี พ.ศ. 2560 ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 3 สิงหาคม พ.ศ. 2560 

## ที่มาของเพลง
ที่มาของเพลงนี้ มาจากช่วงที่อะตอมทำงานหนัก กลับไปเจอที่บ้านน้อยและตรงกับช่วงเบญจเพส เวลากลับบ้านแม่ชอบเตือนว่า “ช่วงนี้ระวังหน่อย” บวกกับเคยประสบอุบัติเหตุบนถนนระหว่างขับรถ เลยนึกถึงเรื่องที่แม่เคยเตือนว่าช่วงนี้ให้ระวัง จึงหยิบเอาเรื่องนี้มาเป็นแรงบันดาลใจในการเขียนเพลงที่พูด ถึงเรื่องความเชื่อ กฎแห่งกรรม คนในสังคมมีเยอะที่ทำตัวไม่ดีแล้วยังไม่ได้รับผล อะตอมตั้งใจแต่งรวมๆ ให้กับการใช้ชีวิต บางคนเดินหน้าเห็นแต่ความสำเร็จของตัวเองโดยไม่หันมามองข้างหลังว่าทำร้ายใครไว้บ้าง ทำใครเจ็บไปเท่าไหร่ อยากกระตุ้นให้คนหันกลับมามองเรื่องเวรกรรม โดยเล่นกับความเชื่อของคนไทยที่สัมผัสง่าย พบเห็นทั่วไป เรื่องเวรกรรมอาจจะโยงกับเรื่องความรักได้ แต่ความรักมันละเอียดอ่อนเกินกว่าจะบอกว่าใครถูกผิด จะบอกว่าเป็นเวรกรรมก็ได้ไม่เต็มปากเต็มคำ

## การตอบรับ
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงของชนกันต์ รัตนอุดม
หมวดหมู่:เพลงที่ประพันธ์คำร้องโดยชนกันต์ รัตนอุดม
หมวดหมู่:เพลงบันทึกเสียงที่ผลิตโดยกันต์ รุจิณรงค์
หมวดหมู่:เพลงบันทึกเสียงที่ผลิตโดยกวิน อินทวงษ์
เสนาธิการทหารอากาศ (สหราชอาณาจักร)

**เสนาธิการทหารอากาศ** (; CAS) เป็นอีกตำแหน่งของผู้บริหารระดับสูงกองทัพอากาศสหราชอาณาจักร เสนาธิการทหารอากาศเป็นสมาชิกของสภากลาโหมกับคณะกรรมมาธิการกองทัพอากาศ ตำแหน่งนี้ก่อตั้งขึ้นในปีพ.ศ. 2461 โดยมีผู้ประเดิมตำแหน่งคนแรกคือ พลอากาศตรี เซอร์ ฮิวฮ์ แทงเคอร์ ผู้ดำรงตำแหน่งปัจจุบันคือ  พลอากาศเอก เซอร์ ไมเคิล วิกสตัน เข้ารับราชการเมื่อวันที่ 26 กรกฎาคม พ.ศ. 2562

## รายชื่อ

## อ้างอิง

หมวดหมู่:กองทัพสหราชอาณาจักร
หมวดหมู่:เสนาธิการทหารอากาศสหราชอาณาจักร
ตะละแม่ท้าว

**ตะละแม่ท้าว** (, ; หรือ တလမေဒေါ; ประมาณ 1368 – ประมาณ 1390) พระอัครมเหสีองค์แรกใน พระเจ้าราชาธิราช กษัตริย์องค์ที่ 9 แห่ง อาณาจักรหงสาวดี พระองค์เป็นพระขนิษฐาต่างพระมารดาของพระเจ้าราชาธิราชและเป็นพระราชธิดาของ พระยาอู่ กษัตริย์องค์ที่ 8 ที่ประสูติแต่ นางมหาจันทเทวี

ในเดือนพฤษภาคม ค.ศ. 1383 ตะละแม่ท้าวหนีไปกับพระยาน้อย ใน ร่างกุ้ง และได้เข้าร่วมกับพระยาน้อยในการกบฏต่อพระราชบิดาซึ่งพระยาอู่ได้สวรรคตระหว่างเกิดกบฏ

ตะละแม่ท้าวขึ้นเป็นพระอัครมเหสีเมื่อพระยาน้อยได้ขึ้นสืบราชบัลลังก์เป็นพระเจ้าราชาธิราช โดยทั้งสองพระองค์มีพระราชโอรสเพียงพระองค์เดียวพระนามว่า พ่อลาวแก่นท้าว ต่อมาเมื่อพระเจ้าราชาธิราชได้สถาปนานางเม้ยมะนิกแม่ค้าขายดอกไม้ขึ้นเป็น พระนางปิยราชเทวี พระอัครมเหสี ทำให้ตะละแม่ท้าวเสียใจจนนำไปสู่การปลงพระชนม์ชีพพระองค์เอง

หลังจากการเสียชีวิตของตะละแม่ท้าว ใน ค.ศ. 1390 พระเจ้าราชาธิราชได้สั่งให้ประหารชีวิตพระโอรสของพระองค์ในปีเดียวกันกับที่พระมารดาของพระองค์ปลงพระชนม์ชีพ เพราะกลัวว่าพระโอรสจะหาทางแก้แค้นแทนพระมารดาเมื่ออายุมากขึ้น พ่อลาวแก่นท้าวได้มีการกล่าวคำสัตย์สาบานก่อนที่จะถูกประหารชีวิต คำสาบานที่ตามรบกวนพระทัยพระเจ้าราชาธิราชพระบิดาของพระองค์

## อ้างอิง
; เชิงอรรถ

;บรรณานุกรม

* 
* 
* 
* 
* 

หมวดหมู่:ราชวงศ์หงสาวดี
หมวดหมู่:ผู้ฆ่าตัวตายด้วยพิษ
สมิงพระตะบะ

**สมิงพระตะบะ** (; ; บางทีเรียก **พระตะบะ**) เจ้าเมืองเมาะตะมะแห่งอาณาจักรเมาะตะมะ-หงสาวดีระหว่าง ค.ศ. 1364 ถึง 1388 เขาก้าวขึ้นมามีอำนาจโดยการกบฏต่อพระยาอู่ กษัตริย์องค์ที่ 8 ด้วยความช่วยเหลือของน้องชายคือ สมิงเลิกพร้า ซึ่งการกบฏครั้งนี้มีผลให้มีการย้ายเมืองหลวงไปยังหงสาวดีเมื่อ ค.ศ. 1369

## ชีวิตช่วงต้น
ตามพงศาวดาร *[[ราชาธิราช]]* พระตะบะเป็นบุตรชายคนโตของ Saw E Pyathat ขุนพลในกองทัพเมาะตะมะ ชื่อตัวของเขาคือ Nyi San (ညီစန်, ) และน่าจะเกิดในช่วงต้นถึงกลางคริสต์ทศวรรษ 1320 เขาเป็นหลานของลูกพี่ลูกน้องของพระเจ้าแสนเมือง (ครองราชย์ ค.ศ. 1311–1323) และพระเจ้ารามมะไตย (ครองราชย์ ค.ศ. 1323–1330) เขามีน้องชาย 3 คน ได้แก่: E Bya Bon, สมิงเลิกพร้า และ U-Lo กับน้องชายต่างมารดาอย่างน้อยหนึ่งคน คือ Ma Lagun

## หลังจากนั้น
สมิงพระตะบะกับพี่น้องของเขาไม่สามารถกลับเมาะตะมะหรือมอละมไยน์ก่อนที่กองทัพของพระเจ้าราชาธิราชจับได้ พวกเขาจึงหนีไปต่างประเทศ ที่เมาะตะมะ พระเจ้าราชาธิราชผู้ชนะให้เจ้าหญิง Tala Mi Ma-Hsan ภรรยาหลัก สมิงพระตะบะ ทรงนำเงินภาษีที่ค้างชำระทั้งหมดไปถวายให้กับพระยาอู่ พระราชบิดาของพระองค์เป็นทองคำ เงิน ไข่มุก มรกต และอัญมณีมีค่าอื่น ๆ จากนั้น กษัตริย์ทรงแต่งตั้ง Byat Ka-Man เป็นผู้ว่าราชการเมืองเมาะตะมะ

## ครอบครัว
ภรรยาหลักของสมิงพระตะบะคือเจ้าหญิง Tala Mi Ma-Hsan ทั้งคู่มีลูกสาวคนหนึ่งชื่อ Tala Thazin Zaw-Ngaik ซึ่งสมรสกับ Saw E Binnya บุตรของสมิงเลิกพร้า โดยรวม สมิงพระตะบะมีลูกชาย 3 คน (Ma Taw, Ma Yay, Yazathu) และลูกสาว 4 คน

## หมายเหตุ

## อ้างอิง

## บรรณานุกรม
* 
* 
* 
* 
* 
* 
* 
* 
* 

หมวดหมู่:ราชวงศ์หงสาวดี
หมวดหมู่:บุคคลที่เกิดในคริสต์ทศวรรษ 1320
ลูเซิร์น

**ลูเซิร์น** () หรือ **ลูแซร์น** () เป็นเมืองหลวงของรัฐลูเซิร์นในประเทศสวิตเซอร์แลนด์ ด้วยความที่ลูเซิร์นเป็นเมืองใหญ่ที่สุดในภาคกลางของประเทศ ทำให้ลูเซิร์นกลายเป็นศูนย์กลางทางเศรษฐกิจ, การคมนาคม, ทางวัฒนธรรม ของภาคกลาง ภาษาทางการที่ใช้ในลูเซิร์นคือภาษาเยอรมัน   (ภาษาพูด สวิสเยอรมัน ท้องถิ่น) ตั้งอยู่ชายฝั่งด้านตะวันตกติดกับทะเลสาบลูเซิร์น มีแม่น้ำร็อยส์ไหลออกมาจากทะเลสาบผ่านกลางเมือง จากเมืองนี้สามารถมองเห็นเทือกเขาแอลป์, เขาพีลาทุส และเขารีกี ลูเซิร์นมีภูมิอากาศเย็นตลอดทั้งปี จุดหมายตาที่สำคัญในเมืองคือคาเพ็ลล์บรึคเคอ สนามบินที่อยู่ใกล้ลูเซิร์นที่สุดคือท่าอากาศยานซือริช ซึ่งมีรถไฟโดยตรงมาสู่ลูเซิร์นทุกชั่วโมงโดยใช้เวลาเดินทางราว 1 ชั่วโมง

ภายหลังการล่มสลายของจักรวรรดิโรมันในคริสต์ศตวรรษที่ 6 ชนอลามันน์เชื้อสายเยอรมันก็มีอิทธิพลเหนือดินแดนที่เป็นประเทศสวิตเซอร์แลนด์ในปัจจุบัน จนกระทั่งราวปี 750 ก็มีการจัดตั้งสังฆมณฑลซังคท์เลโอเดอการ์ (St. Leodegar) นิกายโรมันคาทอลิกขึ้น ต่อมาในศตวรรษที่ 9 สังฆมณฑลซังคท์เลโอเดอการ์ได้ตกอยู่ในการปกครองของอารามมูร์บัค (Murbach Abbey) ในแคว้นอาลซัส ในช่วงเวลานี้เอง พื้นที่แถบนี้ได้ถูกเรียกว่า **ลูกิอาริอา** (ละติน: Luciaria) ต่อมาในปี  1178 สังฆมณฑลแห่งนี้ได้เป็นอิสระจากอารามมูร์บัค และได้สถาปนาสังฆมณฑลเป็นเมืองลูเซิร์นในปีเดียวกัน เมืองลูเซิร์นกลายเป็นทางผ่านที่สำคัญบนเส้นทางการค้าที่กำลังเฟื่องฟูในภูมิภาคก็อทฮาร์ท (Gotthard)

## ภูมิอากาศ

## อ้างอิง

## แหล่งข้อมูลอื่น

* 
* มหาวิทยาลัยลูเซิร์น
* โรงเรียนธุรกิจในลูเซิร์น
*

หมวดหมู่:เมืองในประเทศสวิตเซอร์แลนด์
สมิงพยู

**สมิงพยู** (, ; ถึงแก่กรรม 1544) นายพลและแม่ทัพเรือแห่ง กองทัพพม่า และเสนาบดีชั้นผู้ใหญ่ในราชสำนักของ พระเจ้าตะเบ็งชะเวตี้ แห่ง ราชวงศ์ตองอู ของ พม่า ระหว่าง ค.ศ. 1536 ถึง 1544 ผู้บัญชาการทหารเชื้อสายมอญผู้นี้เดิมเป็นเสนาบดีในราชสำนักของ พระเจ้าสการะวุตพี กษัตริย์องค์สุดท้ายแห่ง อาณาจักรหงสาวดี แต่ได้มาสวามิภักดิ์และรับราชการในพระเจ้าตะเบ็งชะเวตี้เมื่อ ค.ศ. 1536 ซึ่งเป็นการปูทางให้เขาขึ้นมาเป็นที่ปรึกษาชั้นนำของกษัตริย์แห่งตองอู เขาเป็นที่รู้จักมากที่สุดจากการวางแผนและบัญชาการรบในยุทธนาวีโจมตีเมืองเมาะตะมะซึ่งเป็นที่มั่นสุดท้ายของอาณาจักรหงสาวดีใน ค.ศ. 1541 อันเป็นจุดสิ้นสุด สงครามตองอู–หงสาวดี (พ.ศ. 2077–2084)

หมวดหมู่:นายพลชาวพม่า
หมวดหมู่:ราชวงศ์ตองอู
หมวดหมู่:ชาวพม่าเชื้อสายมอญ
หมวดหมู่:จักรวรรดิตองอูที่หนึ่ง
ถล่มเจ้าสำนักโคมเขียว

**ถล่มเจ้าสำนักโคมเขียว**&nbsp;(อังกฤษ: Mad Monkey Kung Fu ) เป็นภาพยนตร์จีนกำลังภายใน&nbsp;ในปี&nbsp;ค.ศ. 1979&nbsp;กำกับและนำแสดงโดย&nbsp;หลิว เจียเหลียง มี เสี่ยว เหอ และ ลัว ลี่ แสดงนำ

## เนื้อเรื่องย่อ
จอมยุทธหนุ่มและน้องสาวเป็นนักแสดงในคณะกายกรรม มีวิชามวยลิงอันร้ายกาจ จึงถูกใส่ความด้วยความอิจฉาและถูกทุบมือทั้งสองข้างเพื่อไม่ให้ใช้กังฟูได้อีก จึงต้องทำมาหาเลี้ยงชีพข้างถนนพร้อมลิงคู่ชีพแต่ยังถูกตามรังคราน แต่ก็มีเด็กหนุ่มที่เล็งเห็นความสามารถพยายามฝากตัวเป็นศิษย์ เขามองเห็นความตั้งใจจริงจึงสอนวิชาลิงให้และทั้งสองจึงตามไปแก้แค้นคนชั่วต่อไป

## นักแสดงนำ
* เสี่ยว เหอ รับบท จอมยุทธมวยลิง
* คารา ฮุย รับบท อาเฉิน
* หลิว เจียเหลียง รับบท อาเชน
* ลัว ลี่ รับบท อาต้วน

## อ้างอิง

## แหล่งข้อมูลอื่น
* ''Mad Monkey Kung Fu''  at Hong Kong Cinemagic
* 
*
ฟิฟทีน (เพลง)

"**ฟิฟทีน**" () เป็นเพลงคันทรีป็อปของนักร้องนักแต่งเพลงชาวอเมริกัน เทย์เลอร์ สวิฟต์ สวิฟต์แต่งเพลงเองและผลิตร่วมกับนาธาน แชปแมน "ฟิฟทีน" ออกจำหน่ายวันที่ 30 สิงหาคม ค.ศ. 2009 โดยสังกัดบิกแมชีนเรเคิดส์ เป็นซิงเกิลที่สี่จากสตูดิโออัลบั้มที่สอง *[[เฟียร์เลส (อัลบั้มเทย์เลอร์ สวิฟต์)|เฟียร์เลส]]* (2008) เพลงได้รับแรงบันดาลใจจากสมัยเรียนไฮสกูลปีหนึ่งที่โรงเรียนเฮนเดอร์สันวิลล์ไฮสกูล ซึ่งเธออกหักครั้งแรกพร้อมกับเพื่อนสนิทชื่อ อะบิเกล แอนเดอร์สัน หลังแต่งเพลงนี้ สวิฟต์ขออนุญาตแอนเดอร์สันอัดเพลงนี้ (เนื่องจากมีการกล่าวถึงเป็นการส่วนตัว) แอนเดอร์สันยินยอมและเพลงถูกรวมอยู่ในอัลบั้มเฟียร์เลส "ฟิฟทีน" เป็นบัลลาด สวิฟต์นึกย้อนถึงเหตุการณ์ที่เกิดกับเธอและเพื่อนสนิทขณะอายุ 15 ปี และเป็นการเตือนไม่ให้วัยรุ่นตกหลุมรักง่าย ๆ

"ฟิฟทีน" ขึ้นถึงอันดับที่ 23 บนชาร์ตบิลบอร์ดฮอต 100 และขายได้มากกว่า 1.5 ล้านดาวน์โหลดในสหรัฐ มิวสิกวิดีโอเพลง "ฟิฟทีน" กำกับโดยโรแมน ไวต์ ถ่ายทำโดยใช้ฉากเขียว และเน้นใช้สเปเชียลเอฟเฟกต์ประกอบ วิดีโอแสดงสวิฟต์เดินผ่านสวน ขณะที่เธอนึกถึงความทรงจำมากมายร่วมกับแอนเดอร์สัน เพลงได้เข้าชิงรางวัลสาขาวิดีโอศิลปินผู้หญิงยอดเยี่ยม ในงานประกาศรางวัลเอ็มทีวีวิดีโอมิวสิกอะวอดส์ 2010 แต่พ่ายให้กับเพลง "แบดโรแมนซ์" ของเลดีกากา "ฟิฟทีน" ถูกนำมาแสดงสดหลายครั้ง รวมถึงในทัวร์คอนเสิร์ตครั้งแรกและครั้งที่สอง เฟียร์เลสทัวร์ (2009-10) และสปีกนาวเวิลด์ทัวร์ (2011-12) สวิฟต์เป็นหุ้นส่วนกับร้านค้าอิเล็กทรอนิกส์ เบสต์บาย ในกิจกรรมชื่อ @15 ที่ให้วัยรุ่นช่วยตัดสินใจว่าจะบริจาคเงินให้องค์การกุศลต่าง ๆ อย่างไร

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2552
หมวดหมู่:เพลงของเทย์เลอร์ สวิฟต์
หมวดหมู่:เพลงคันทรี
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:ซิงเกิลสังกัดบิกแมชีนเรเคิดส์
สมิงเลิกพร้า

**สมิงเลิกพร้า** ( หรือ , ) เป็นเจ้าเมืองพะสิมแห่งอาณาจักรเมาะตะมะ–หงสาวดี ระหว่าง ค.ศ. 1364 ถึง 1388 เขาก้าวขึ้นสู่อำนาจด้วยการช่วยพี่ชายคือ สมิงพระตะบะ ก่อกบฏต่อพระยาอู่ กษัตริย์องค์ที่ 8 และเขาเป็นกุญแจสำคัญที่นำไปสู่จุดเริ่มต้นของ สงครามสี่สิบปี ระหว่างอาณาจักรหงสาวดีกับ อาณาจักรอังวะ

## หมายเหตุ

## อ้างอิง

## บรรณานุกรม
* 
* 
* 
* 
* 
* 

หมวดหมู่:ราชวงศ์หงสาวดี
ทอเลมีที่ 5

**

**ทอเลมีที่ 5** หรือ **ทอเลมีที่ 5 เอปิฟาเนส''' (กรีก: Πτολεμαῖος Ἐπιφανής, Ptolemaμos Epiphanḗs "ทอเลมีผู้มีชื่อเสียง"); ครองราชย์ระหว่าง 204-181 ปีก่อนคริสต์ศักราช) เป็นพระราชโอรสของฟาโรห์ทอเลมีที่ 4 ฟิโลพาเตอร์ กับพระนางอาร์ซิโนเอที่ 3 แห่งอียิปต์ เป็นฟาโรห์พระองค์ที่ห้าของราชวงศ์ทอเลมี พระองค์สืบทอดพระราชบัลลังก์ตอนพระชนมายุห้าพรรษาและภายใต้การปกครองของผู้สำเร็จราชการแผ่นดินอาณาจักร ในรัชสมัยของพระองค์ได้มีการสร้างศิลาโรเซตตา

## อ้างอิง

หมวดหมู่:ราชวงศ์ทอเลมี
อาจเป็นเพราะ

**"อาจเป็นเพราะ (Because of you)"** เป็นซิงเกิลในปี พ.ศ. 2559 ของนักร้อง พลอยชมพู ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศรัณย์ ตันติตระกูล ออกจำหน่ายในวันที่ 11 กันยายน พ.ศ. 2559 สังกัดค่ายเอ็มบิโอ ทีนเอ็นเตอร์เทนเมนท์ ในเครือจีเอ็มเอ็ม แกรมมี่ โดยเนื้อหาของเพลงนี้ เป็นเรื่องราวของคนที่ยังไม่เคยลืมคนรักเก่า ยังคิดถึงเขาตลอดเวลา และความรู้สึกนี้ยังคงวนเวียนไม่หลุดออกจากความทรงจำสักที

มิวสิกวิดีโอนี้ ได้ ทอย-ปฐมพงศ์ เรือนใจดี มารับบทพระเอก  โดยเนื้อหาของมิวสิกวิดีโอนี้คือ  พลอยชมพู โดนตอกย้ำความทรงจำในอดีต จากโปรแกรม On this day ใน Facebook (เหตุการณ์ของวันนี้ที่เกิดขึ้นในอดีต) ที่จะโชว์สเตตัสและภาพเก่าๆในช่วงเวลาดีๆที่เธอกับทอย  มีความสุขด้วยกัน และช่วงเวลาเศร้าๆที่ทั้งคู่ต้องแยกจากกัน เพราะทอยเลือกไปคบกับ นินน่า (ญาณิน โอภาสสถาวร)  เพียงเพราะว่า พลอย ปากแข็ง ไม่กล้าพูดความในใจกับทอย แบบตรงไปตรงมานั่นเอง  เรื่องราวในวันนั้นยังคงติดค้าง และมันก็ถูกย้ำซ้ำๆไม่ไปไหน คือ ถ้าย้อนกลับไปแก้ไขอดีตได้ พลอยชมพูคงจะบอกความรู้สึกที่แท้จริงออกไป ไม่ปล่อยให้ทุกอย่างออกมาเป็นแบบนี้

## การตอบรับ
; ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:เพลงของพลอยชมพู
หมวดหมู่:เพลงที่ประพันธ์คำร้องโดยเหมือนเพชร อำมะระ
หมวดหมู่:ซิงเกิลในสังกัดเอ็มบีโอ ทีนเอ็นเตอร์เทนเมนต์
หมวดหมู่:ซิงเกิลในสังกัดจีเอ็มเอ็ม แกรมมี่
กองพลทหารราบสรรพาวุธที่ 14 แห่งเอ็สเอ็ส (กาลิเซียที่ 1)

**กองพลทหารราบสรรพาวุธที่ 14 แห่งเอ็สเอ็ส (กาลิเซียที่ 1) ** () หรือก่อนปีค.ศ. 1944 มีชื่อว่า **กองพลทหารอาสาเอ็สเอ็สที่ 14 "กาลิเซีย"** ()เป็นกองกำลังทหารเยอรมันในช่วงสงครามโลกครั้งที่สองที่ได้ถูกก่อตั้งขึ้นของทหารอาสาสมัครซึ่งมีพื้นหลังเป็นคนเชื้อชาติยูเครนจากพื้นที่กาลิเซีย ต่อมาก็ได้มีบางส่วนเป็นชาวสโลวักและชาวเช็ก ได้ถูกก่อตั้งขึ้นในปี ค.ศ. 1943 ส่วนใหญ่ได้ถูกทำลายลงในยุทธการที่ Brody, ได้ถูกปรับปรุงใหม่ และได้แสดงปฏิบัติหน้าที่ให้เห็นในสโลวาเกีย, ยูโกสลาเวีย และออสเตรีย ก่อนที่จะถูกเปลี่ยนชื่อว่าเป็นกองพลแรกของกองทัพแห่งชาติยูเครนและได้ยอมจำนนต่อสัมพันธมิตรตะวันตก เมื่อวันที่ 10 พฤษภาคม ค.ศ. 1945

## อ้างอิง

หมวดหมู่:รายชื่อของหน่วยวัฟเฟิน-เอ็สเอ็ส
กองพลทหารราบสรรพาวุธที่ 15 แห่งเอ็สเอ็ส (ลัตเวียที่ 1)

**กองพลทหารราบสรรพาวุธที่ 15 แห่งเอ็สเอ็ส (ลัตเวียที่ 1)** (, ) เป็นกองพลทหารราบของหน่วยวัฟเฟิน-เอ็สเอ็สในช่วงสงครามโลกครั้งที่สอง ได้ถูกก่อตั้งขึ้นในเดือนกุมภาพันธ์ ค.ศ. 1943 และได้ร่วมกับหน่วยพี่น้องอย่างกองพลทหารราบสรรพาวุธที่ 19 แห่งเอ็สเอ็ส (ลัตเวียที่ 2) ได้ถูกตั้งขึ้นให้เป็นหน่วยทหารลัตเวีย

## อ้างอิง

หมวดหมู่:รายชื่อของหน่วยวัฟเฟิน-เอ็สเอ็ส
เบเรนิซที่ 3

**เบเรนิซที่ 3** (Greek: Βερενίκη; ประสูติ 120 - สิ้นพระชนม์ 80 ปีก่อนคริสตกาล) บางครั้งเรียกว่าคลีโอพัตรา เบเรนิซ เป็นพระราชินีแห่งอียิปต์โบราณ ซึ่งปกครองระหว่าง 81 ถึง 80 ปีก่อนคริสตกาล หรือระหว่าง 101 ถึง 88 ปีก่อนคริสตกาล ร่วมกับพระปิตุลาหรือพระสวามีของพระองค์คือปโตเลมีที่ 10 อเล็กซานเดอร์ที่ 1

## พระชนม์ชีพ
พระประสูติเมื่อ 120 ปีก่อนคริสตกาล เป็นพระราชธิดาของฟาโรห์ปโตเลมีที่ 9 ลาธีรอส กับพระนางคลีโอพัตรา เซเลเน

พระองค์ได้ทรงอภิเษกสมรสกับฟาโรห์ปโตเลมีที่ 10 อเล็กซานเดอร์ที่ 1 เมื่อ 101 ปีก่อนคริสตกาล หลังจากที่พระองค์ได้ยึดอำนาจจากปโตเลมีที่ 9 กับพระนางคลีโอพัตราที่ 3 (ถูกลอบปลงพระชนม์)

เมื่อปโตเลมีที่ 9 ได้เข้ามายึดคืนบัลลังก์เมื่อ 88 ปีก่อนคริสตกาล อย่างไรก็ตามเมื่อปโตเลมีที่ 9 ได้สิ้นพระชนม์เมื่อ 81 ปีก่อนคริสตกาล, พระองค์เข้ายึดบัลลังก์และปกครองเป็นเวลาหกเดือนในช่วงเวลาที่เธอได้รับความรักจากประชาชน

พระองค์ถูกบังคับให้อภิเษกสมรสกับปโตเลมีที่ 11 อเล็กซานเดอร์ที่ 2 เมื่อ 80 ปีก่อนคริสตกาล พระองค์ได้ถูกลอบปลงพระชนม์ในอีก 19 วันต่อมาซึ่งทำให้ประชาชนจลาจลและปลงพระชนม์ปโตเลมีที่ 11 ไม่กี่วันต่อมา

## อ้างอิง

หมวดหมู่:ฟาโรห์หญิง
ทอเลมีที่ 12

**ทอเลมีที่ 12** หรือ **ทอเลมี นีออส ดีโอนีซอส ธีออส ฟิโลพาทอร์ ธีออส ฟิลาเดลฟอส** (กรีกโบราณ: *Πτολεμαῖος Νέος Διόνυσος Θεός Φιλοπάτωρ Θεός Φιλάδελφος*, *Ptolemaios Néos Diónysos Theós Philopátōr Theós Philádelphos*; ประสูติ 117 – สิ้นพระชนม์ 51 ปีก่อนคริสตกาล), รู้จักกันในชื่อ "อูเลเทส" (Αὐλητής, Aulētḗs "ขลุ่ย") หรือ "นอทอส" (Νόθος, "นักเป่าขลุ่ย") เป็นฟาโรห์แห่งอียิปต์โบราณของราชวงศ์ทอเลมี ซึ่งมีเชื้อสายมาจากอาณาจักรมาซิโดเนีย พระนามว่า อูเทเลส หมายถึง กษัตริย์ที่ทรงโปรดในการเป่าขลุ่ย

## อ้างอิง

หมวดหมู่:ราชวงศ์ทอเลมี
เจ้าหญิงมาเรีย-โอลิมเปียแห่งกรีซและเดนมาร์ก

เจ้าหญิงมาเรีย-โอลิมเปียแห่งกรีซและเดนมาร์ก (; 25 กรกฎาคม พ.ศ. 2539) เป็นนางแบบชาวอเมริกันและสมาชิกองค์หนึ่งในราชวงศ์กรีซ พระองค์เป็นพระธิดาพระองค์เดียวในเจ้าชายปัฟโลส มกุฎราชกุมารแห่งกรีซ และมารี-แชนทัล มิลเลอร์ พระชายา

## พระประวัติ
**เจ้าหญิงมาเรีย-โอลิมเปียแห่งกรีซและเดนมาร์ก**ประสูติวันที่ 25 กรกฎาคม พ.ศ. 2539 ณ คลีนิคเวลส์ ซัน ใน นิวยอร์ก สหรัฐอเมริกา พระองค์เป็นพระธิดาพระองค์ใหญ่และพระองค์เดียวใน เจ้าชายปัฟโลส มกุฎราชกุมารแห่งกรีซ กับ เจ้าหญิงมารี-แชนทัล มกุฎราชกุมารีแห่งกรีซ ทรงเป็นพระราชนัดดาใน สมเด็จพระราชาธิบดีกอนสตันดีโนสที่ 2 แห่งกรีซ พระมหากษัตริย์พระองค์สุดท้ายแห่งกรีซ กับ สมเด็จพระราชินีอันเนอ-มารีแห่งกรีซ อีกทั้งยังเป็นพระราชปนัดดาใน สมเด็จพระเจ้าเฟรเดอริกที่ 9 แห่งเดนมาร์ก กับ อิงกริดแห่งสวีเดน โดยพระองค์เข้ารับการจุ่มศีลใน อิสตันบูล ประเทศตุรกี เมื่อวันที่ 26 ธันวาคม ในปีเดียวกัน โดยทรงมีพระบิดามารดาทูลหัวดังนี้
#เจ้าหญิงอเล็กเซียแห่งกรีซและเดนมาร์ก พระปิตุจฉา
#ปีอา เก็ตตี้ พระมาตุจฉา
#สมเด็จพระเจ้าชาลส์ที่ 3 แห่งสหราชอาณาจักร พระญาติ
#เจ้าชายไมเคิลแห่งกรีซและเดนมาร์ก

โดยขณะทรงพระเยาว์ครอบครัวของเจ้าหญิงมาเรีย-โอลิมเปียเสด็จไปประทับ ณ ลอนดอน พระองค์จึงเติบโตที่นั้น โดยทรงศึกษาวิชาประวัติศาสตร์ศิลปะ ภาพยนตร์ การถ่ายภาพและการออกแบบกราฟิก โดยทรงประทับที่โรงเรียนวินด์เซอร์แลนด์ซึ่งเป็นโรงเรียนประจำ โดยทรงประทานสัมภาษณ์ขณะมีพระชันษา 17 ปีว่า

หมวดหมู่:บุคคลที่เกิดในปี พ.ศ. 2539
มาเรีย-โอลิมเปีย
มาเรีย-โอลิมเปีย
หมวดหมู่:ชาวอเมริกันเชื้อสายเดนมาร์ก
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายเอกวาดอร์
หมวดหมู่:ชาวอเมริกันเชื้อสายกรีก
หมวดหมู่:ชาวอเมริกันเชื้อสายสวีเดน
หมวดหมู่:ชาวอเมริกันเชื้อสายแคนาดา
อาร์ซิโนเอที่ 4

**อาร์ซิโนเอที่ 4** (กรีก: Ἀρσινόη; ประสูติ 68 หรือ 59 ปีก่อนคริสตกาล - สิ้นพระชนม์ 41 ปีก่อนคริสตกาล) เป็นหนึ่งในสี่ของพระราชโอรสและพระราชธิดา พระองค์เป็นพระราชธิดาพระองค์สุดท้องของทอเลมีที่ 12 อูเทเลส กับพระมเหสีไม่ทราบพระนาม และเป็นผู้ปกครองอียิปต์ร่วมกันกับทอเลมีที่ 13 ระหว่าง 48 - 47 ปีก่อนคริสตกาล ทำให้พระองค์เป็นหนึ่งในสมาชิกพระองค์สุดท้ายของราชวงศ์ทอเลมีของอียิปต์โบราณ พระนางอาร์ซิโนเอที่ 4 เป็นพระขนิษฐาของพระนางคลีโอพัตราที่ 7 และเป็นพระภคินีของฟาโรห์ทอเลมีที่ 13

## อ้างอิง

หมวดหมู่:ราชวงศ์ทอเลมี
หมวดหมู่:ฟาโรห์หญิง
ทอเลมีที่ 14

**ทอเลมีที่ 14** (ภาษากรีก: Πτολεμαῖος, Ptolemaľosos ประสูติ 60 หรือ 59 ปีก่อนคริสตกาล - 44 ปีก่อนคริสตกาล และครองราชย์ 47 - 44 ปีก่อนคริสตกาล) เป็นพระราชโอรสของทอเลมีที่ 12 ของอียิปต์โบราณและเป็นหนึ่งในสมาชิกคนสุดท้ายของราชวงศ์ทอเลมีแห่งอียิปต์ หลังจากการสิ้นพระชนม์ของทอเลมีที่ 13 แห่งอียิปต์ เมื่อวันที่ 13 มกราคม 47 ปีก่อนคริสตกาล พระองค์ได้รับการประกาศให้เป็นฟาโรห์และผู้ปกครองร่วมกับพระนางคลีโอพัตราที่ 7 พระองค์และพระนางคลีโอพัตราทรงได้อภิเษกสมรสกัน แต่พระนางคลีโอพัตรายังคงทำหน้าที่เป็นคนรักของเผด็จการโรมัน จูเลียส ซีซาร์ ทอเลมีถือว่าได้รับการขึ้นครองราชสมบัติในชื่อเท่านั้นโดยคลีโอพัตรารักษาอำนาจที่แท้จริง เมื่อวันที่ 26 กรกฎาคม 44 ปีก่อนคริสตกาล ได้รับการสันนิษฐาน แต่ยังคงไม่แน่ใจว่าคลีโอพัตราวางยาพิษทอเลมีที่ 14 ด้วยดอกอโคไนต์ เพื่อให้พระราชโอรสของพระนางคลีโอพัตราคือ ทอเลมีที่ 15 ซีซาเรียน ขึ้นครองราชย์แทนร่วมกับพระมารดาเมื่อวันที่ 2 กันยายน 44 ปีก่อนคริสตกาล

## พงศาวลี

**พงศาวลีของฟาโรห์ทอเลมีที่ 14 **





หมวดหมู่:ราชวงศ์ทอเลมี
หมวดหมู่:บุคคลที่เสียชีวิตในปี พ.ศ. 500
หมวดหมู่:พระมหากษัตริย์ที่สวรรคตขณะทรงพระเยาว์
สมิงมะราหู

**สมิงมะราหู** (,  หรือ ; ถึงแก่กรรม 5 มกราคม 1384) นายพลแห่งกองทัพอาณาจักรหงสาวดี และเป็นผู้อ้างสิทธิในราชบัลลังก์หงสาวดี เขาเป็นบุตรชายของ **ไชยสุระ** ขุนนางผู้ใหญ่ในราชสำนัก สมิงมะราหูก้าวเข้าสู่สังคมชั้นสูงในราชสำนักหงสาวดีด้วยการอภิเษกกับตละแม่ศรี พระราชธิดาพระองค์ใหญ่ของพระยาอู่

เขาเป็นที่ปรึกษาที่สนิทของ พระมหาเทวี พระเชษฐภคินีร่วมพระมารดาเดียวกับพระยาอู่ ทำให้ถูกกลุ่มขุนนางในราชสำนักซึ่งอยู่ฝ่ายตรงข้าม กล่าวหาว่าเขาเป็นชู้กับพระมหาเทวีเพื่อลดอิทธิพลของพระนางและสนับสนุนให้ พระยาน้อย พระโอรสของพระยาอู่อีกพระองค์ก่อกบฎ ในเวลาต่อมาสมิงมะราหูถูกประหารชีวิตตามพระบัญชาของพระเจ้าราชาธิราช กษัตริย์องค์ที่ 9 เมื่อวันที่ 5 มกราคม ค.ศ. 1384 ภายหลังจากพ่ายแพ้ในสงคราม

## ประวัติย่อ

[thumb|[พระมหาเทวีแห่งหงสาวดีมอบหมายให้สมิงมะราหูเป็นแม่ทัพใหญ่ยกพลไปปราบพระยาน้อยที่เมืองตะเกิง โดยมีสมิงชีพรายทำหน้าที่คุมกองหลัง]]
มะราหูไม่ได้เป็นกษัตริย์ แต่เป็นลูกชายของข้าราชสำนักชั้นสูงกับผู้บัญชาการทหาร มะราหูกลายเป็นคนรวยในช่วงต้นคริสต์ทศวรรษ 1370 เมื่อเขาขอความช่วยเหลือจากเจ้าหญิงตะละแม่ศรี พระราชธิดาของพระยาอู่ (พระองค์เสด็จกลับจากเชียงใหม่หลังหย่ากับพญากือนาแห่งอาณาจักรล้านนา) กล่าวกันว่า เขาเสนอค่าสินสอดด้วยทอง 5 *[[วิสส์]]* (viss; เท่ากับ 8.16 กิโลกรัม) พระยาอู่ พระบิดาของตะละแม่ศรีมีความทรงจำที่ดีเกี่ยวกับพ่อของมะราหู ผู้เสียชีวิตในหน้าที่ ต่อมาจึงมีการจัดพิธีเสกสมรสที่หรูหราระหว่างมะราหูกับเจ้าหญิงเป็นเวลา 7 วัน

แม้ว่าเขาไม่ได้เป็นทหาร มะราหูกลายเป็นผู้บัญชาการกองทัพ เขาเป็นรองผู้บัญชาการกองทัพในการปราบกบฏสมิงสามปราบ (Than-Byat) แห่งสิเรียม ปฏิบัติการครั้งมีเจ้าหญิงมหาเทวี พระเชษฐภคินีของกษัตริย์ เป็นผู้บงการ ในปีถัดมา เขากลายเป็นพันธมิตรที่มีอำนาจมากของเจ้าหญิง รายงานจากพงศาวดาร *[[ราชาธิราช|ยาซาดะริต อเยดอว์บอง]]* สามปีหลังแต่งงานกับตะละแม่ศรี เขามีส่วนเกี่ยวข้องกับเจ้าหญิง ซึ่งตอนนั้นอยู่ในช่วงพระชนมายุ 50 พรรษา ไม่กี่ปีต่อมา เจ้าหญิงได้อำนาจมากขึ้น เพราะสภาพพระวรกายของพระอนุชาทรุดโทรม กุญแจสำคัญอยู่ในสภาหงสาวดีนำโดยสมิงชีพรายอัครมหาเสนาบดี ต่อต้านฝ่ายมหาเทวี–มะราหู และพวกเขาพยายามทำลายอิทธิพลของมหาเทวีโดยการเผยแพร่เรื่องนี้ ไม่ว่าอะไรจะเกิดขึ้น ฝ่ายมหาเทวี–มะราหูอยู่ในอำนาจอย่างหนักแน่นในช่วงต้นคริสต์ทศวรรษ 1380 ใน ค.ศ. 1382 พระองค์กลายเป็นผู้นำโดยพฤตินัย

จุดจบของมะราหูเกิดในช่วงปลาย ค.ศ. 1383 ในเดือนตุลาคม มหาเทวี ปัจจุบันดำรงตำแหน่งเป็นผู้สำเร็จราชการแผ่นดินถามมะราหูกับสมิงชีพรายให้นำกองทัพพะโคไปกำจัดกองกบฏของเจ้าชายพระยาน้อยที่เมืองตะเกิง อย่างไรก็ตาม สมิงชีพรายแอบสนับสนุนฝ่ายกบฏของพญาน้อย และให้ข่าวกรองที่ค่ายของพญาน้อย ในวันที่ 19 พฤศจิกายน ทหารกองหน้าของมะราหูถูกตีกลับไป หลังพระยาอู่สวรรคตในวันที่ 2 มกราคม ค.ศ. 1384 มะราหูพยายามชุมนุมที่สภาเพื่อแต่งตั้งเขาเป็นกษัตริย์ เมื่อไม่มีใครสนับสนุน เขากับภรรยาจึงพยายามหลบหนี แต่ถูกจับได้ในวันที่ 5 มกราคม ค.ศ. 1384 พญาน้อย ผู้กลายเป็นกษัตริย์ในวันก่อน ทรงมีรับสั่งให้ประหารชีวิตมะราหูทันทีก่อนดำเนินพระราชพิธีราชาภิเษก (ภรรยาของมะราหู ตะละแม่ศรี น่าจะหลบหนีไปได้ พงศาวดารไม่ได้บันทึกว่ากษัตริย์องค์ใหม่ ผู้จะใช้พระนาม **ราชาธิราช** มีรับสั่งประหารชีวิตหรือไม่)

## หมายเหตุ

## อ้างอิง

## บรรณานุกรม
* 
* 

หมวดหมู่:ราชวงศ์หงสาวดี
กองพลทหารภูเขาสรรพาวุธที่ 13 แห่งเอ็สเอ็ส "ฮันจาร์" (โครเอเชียที่ 1)

**กองพลทหารภูเขาสรรพาวุธที่ 13 แห่งเอ็สเอ็ส "ฮันจาร์"** () เป็นกองพลทหารภูเขาแห่งหน่วยวัฟเฟิน-เอ็สเอ็ส,เป็นสาขาหนึ่งของกองกำลังติดอาวุธของพรรคนาซีเยอรมันที่ได้ทำหน้าที่ควบคู่ แต่ไม่เคยเป็นส่วนหนึ่งของกองทัพเวร์มัคท์อย่างเป็นทางการในช่วงสงครามโลกครั้งที่สอง ตั้งแต่เดือนมีนาคมถึงเดือนธันวาคม ค.ศ. 1944 เป็นการต่อสู้รบในการทัพปราบปราบการก่อกบฎเพื่อต่อกรกับกลุ่มคอมมิวนิสต์ภายใต้การนำของพลพรรคยูโกสลาเวีย กองกำลังต่อต้านในรัฐเอกราชโครเอเชีย รัฐหุ่นเชิดฟาสซิสต์ของเยอรมนีที่คลอบคลุมเกือบทั้งหมดของโครเอเชียสมัยใหม่,ทั้งหมดของบอสเนีย-เฮอร์เซโกวีนาสมัยใหม่เป็นเช่นเดียวกับส่วนหนึ่งของเซอร์เบีย การให้คำสมญานามว่า ฮันจาร์ มาจากมีคต่อสู้ท้องถิ่นหรือดาบที่ถูกถือโดยตำรวจชาวออตโตมันในช่วงศตวรรษที่ว่าภูมิภาคนี้เป็นส่วนหนึ่งของจักรวรรดิออตโตมัน เป็นกองพลวัฟเฟิน-เอ็สเอ็สหน่วยแรกที่ไม่ใช่ชาวเยอรมันและได้ถูกก่อตั้งในการขยายตัวของหน่วยวัฟเฟิน-เอ็สเอ็สเข้าสู่กองกำลังทหารหลากหลายเชื้อชาติ  ประกอบไปด้วยชาวบอสเนียมุสลิม (เชื้อชาติบอสนีแอก) ซึ่งบางส่วนเป็นทหารชาวโครแอตคาทอลิก และเจ้าหน้าที่นายทหารและระดับชั้นประทวน (noncommissioned officer-NCOs) ส่วนใหญ่เป็นชาวเยอรมันและยูโกสลาฟ Volksdeutsche (เชื้อชาติเยอรมัน) ที่ได้ให้คำสาบานความจงรักภักดีต่อทั้งอดอล์ฟ ฮิตเลอร์ และผู้นำโครเอเชีย Ante Pavelić

กองพลนี้ได้เข้าสู้รบเพียงสั้น ๆ ใน Syrmia ภูมิภาคทางตอนเหนือของแม่น้ำซาวา (Sava) ก่อนที่จะก้าวข้ามไปยังทางด้านตะวันออกเฉียงเหนือของบอสเนีย หลังจากได้ก้าวข้ามซาวา ก็ได้จัดตั้งด้วยกำหนด"เขตความปลอดภัย"ในด้านตะวันออกเฉียงเหนือของบอสเนียระหว่างแม่น้ำซาวา, บอสนา (Bosna), ดรีนา (Drina) และ Spreča นอกจากนี้ยังได้มีการสู้รบด้านนอกของเขตความปลอดภัยหลายต่อหลายครั้งและได้รับชื่อเสียงสำหรับความโหดเหี้ยมและป่าเถื่อน ไม่เพียงเท่านั้นในช่วงระหว่างการสู้รบ แต่ยังได้ผ่านด้วยการสังหารหมู่อย่างโหดเหี้ยมต่อพลเรือนชาวเซอร์เบียและชาวยิว ในช่วงปลาบปี ค.ศ. 1944 ส่วนหนึ่งของกองพลได้ถูกเคลื่อนย้ายเพียงสั้น ๆ ที่พื้นที่ Zagreb  หลังจากนั้นซึ่งสมาชิกที่ไม่ใช่เยอรมันเริ่มที่จะละทิ้งหน้าที่ไปเป็นจำนวนมาก ในช่วงฤดูหนาวของปี ค.ศ. 1944–1945 ได้ถูกส่งไปยังภูมิภาค Baranja ที่ได้เข้าทำการสู้รบต่อกรกับกองทัพแดงและกองทัพบัลแกเรียในทางตอนใต้ของฮังการี จนต้องถอยทัพกลับไปยังส่วนของแนวป้องกันจนกระทั่งพวกเขาได้เข้าไปอยู่ในชายแดนไรช์ ชาวมุสลิมส่วนใหญ่ที่หลงเหลือได้ถูกทิ้งไว้จุดนี้และได้พยายามที่จะกลับไปยังบอสเนีย ส่วนที่เหลือได้หลบหนีไปยังทางด้านตะวันตกที่ห่างไกลออกไป ด้วยความหวังว่าจะยอมจำนนต่อสัมพันธมิตรตะวันตก สมาชิกส่วนใหญ่ที่เหลือได้กลายเป็นเชลยของกองทัพอังกฤษ เวลาต่อมา, เจ้าหน้าที่นายทหาร 38 นายได้ถูกส่งไปยังยูโกสลาเวียเพื่อเผชิญหน้ากับข้อกล่าวหาอาชญากรรม และ 10 นายได้ถูกตัดสินโทษด้วยการประหารชีวิต

## อ้างอิง

หมวดหมู่:รายชื่อของหน่วยวัฟเฟิน-เอ็สเอ็ส
พ่อลาวแก่นท้าว

**พ่อลาวแก่นท้าว** (, ; ประมาณ ค.ศ. 1383–1390) พระราชโอรสองค์ใหญ่และพระราชบุตรองค์แรกของพระเจ้าราชาธิราช กษัตริย์องค์ที่ 9 แห่งอาณาจักรหงสาวดี กับตะละแม่ท้าว เจ้าชายน้อยพระองค์นี้เป็นที่รู้จักจากคำสาบานที่พระองค์ให้ไว้ก่อนถูกสำเร็จโทษตามพระบัญชาของพระเจ้าราชาธิราช ว่าจะกลับมาเกิดใหม่เพื่อสู้กับพระองค์ถ้าพระองค์บริสุทธิ์ ทำให้ประชาชนของหงสาวดีและประชาชนของอาณาจักรคู่แข่งอย่างอังวะเชื่อว่าเจ้าชาย มังรายกะยอชวา แห่งอาณาจักรอังวะ คือพ่อลาวแก่นท้าวที่กลับมาเกิดใหม่เพื่อเติมเต็มคำสาบาน

พระเจ้าราชาธิราชกลัวว่าเจ้าชายหนุ่มจะก่อการจลาจลต่อต้านพระองค์ หลังพระมารดาของพระองค์ตะละแม่ท้าวปลงพระชนม์ชีพพระองค์เอง และกลัวว่าเจ้าชายหนุ่มจะแก้แค้นให้กับพระมารดา

## พระประวัติ
พระเจ้าราชาธิราช เมื่อครั้งเสด็จมาที่เมืองพะสิม ได้มีรับสั่งประหารพระโอรสน้อย พ่อลาวแก่นท้าว ซึ่งพระชนมายุเพียงเจ็ดพรรษาที่ประทับในอยู่ในหงสาวดี เมื่อประมาณ เมษายน ค.ศ. 1390

เพชฌฆาตนำพระองค์ไปที่เจดีย์ชเวมอดอ (พระธาตุมุเตา) เจ้าชายถูกคุมขังอยู่สามวันที่บริเวณพระเจดีย์ ในระหว่างนี้พระองค์ถูกสั่งให้อ่านพระอภิธรรมปิฎก

ตามพงศาวดารมอญและพม่า ในวันที่พระองค์ถูกประหารชีวิต พระองค์ได้กล่าวคำสัตย์สาบานซึ่งเกี่ยวข้องกับประวัติศาสตร์พม่าไว้ว่า:

:*"ข้ามิได้ขบถต่อพ่อของข้า ข้ามิได้กระทำความผิดอันใด พ่อแม่ของข้าท่านเคยเล่นหัวกันมาแต่ครั้งทรงพระเยาว์ เมื่อแม่ข้าเติบใหญ่เป็นหญิงงาม พ่อข้าก็เชยชมท่านจนสมใจแล้วทอดทิ้ง แม่ข้านั้นเป็นลูกกษัตริย์ แต่พ่อข้ากลับใช้ท่านเยี่ยงนางทาสและผลักไสให้ท่านต้องตายไม่ดี ... หากข้ามีความผิดจริงด้วยกาย วาจา หรือใจก็ดี ขอให้ข้าจงตกนรกหมกไหม้สืบไปนับพันๆ ชาติ หากข้าปราศจากความผิดแล้วไซร้ ขอให้ข้าได้อุบัติใหม่ในราชวงศ์อังวะ และข้าจักขอนำความวิบัติมาสู่อาณาจักรหงสาวดี"*

ในหนังสือราชาธิราช ฉบับแปลภาษาไทยของเจ้าพระยาพระคลัง (หน) ได้บรรยายไว้ว่า พ่อลาวแก่นท้าวได้ขอให้เพชฌฆาตพาพระองค์ไปนมัสการพระธาตุมุเตาก่อนจะทรงถูกสำเร็จโทษ ทรงถอดพระมาลาที่ทรงอยู่นั้นบูชาพระเจดีย์ และได้ตั้งสัตยาธิษฐานไว้ดังนี้

: *"ข้าพเจ้าจะเปนขบถคิดประทุษฐร้ายต่อสมเด็จพระราชบิดาหามิได้ บัดนี้พระราชบิดาให้ประหารชีวิตข้าพเจ้าผู้หาความผิดมิได้เสีย เดชะผลอานิสงส์ที่ข้าพเจ้าได้เอาพระมหามาลาออกกระทำพุทธบูชา ถ้าข้าพเจ้าตายแล้วขอให้ได้ไปเกิดในครรภ์พระอัครมเหษีสมเด็จพระเจ้ามณเฑียรทอง ณ กรุงรัตนบุระอังวะเถิด ถ้าอายุข้าพเจ้าได้ยี่สิบสองปีแล้ว ขอให้ได้ทำสงครามด้วยพระราชบิดาองค์นี้จงได้ แลเมื่อข้าพเจ้าไปถือปฏิสนธิในครรภ์พระมารดานั้น ขอให้พระราชมารดาอยากเสวยดินในกลางใจเมืองหงษาวดีนี้ ให้ได้สมความปรารถนาทุกประการ"*

พระเจ้าราชาธิราชทรงกระวนกระวายในพระทัยอย่างยิ่งเมื่อพระองค์ได้ยินเรื่องคำสาบานอันเลวร้ายนี้ และพระองค์ตื่นตระหนกมากขึ้นเมื่อพระมเหสีองค์หนึ่งของพระเจ้าฝรั่งมังฆ้องแห่งอังวะได้เสวยอาหารต่าง ๆ ที่นำมาจากพม่าตอนล่างก่อนที่พระนางจะตั้งครรภ์ พระนางให้กำเนิดมังรายกะยอชวาในอีกหนึ่งปีหลังจากการสิ้นพระชนม์ของพ่อลาวแก่นท้าว เมื่อเติบโตขึ้น มังรายกะยอชวาได้เป็นแม่ทัพผู้มีความสามารถของอาณาจักรอังวะในการรุกรานอาณาจักรหงสาวดีช่วงสงครามสี่สิบปี

## หมายเหตุ

## อ้างอิง
; เชิงอรรถ

;บรรณานุกรม

* 
* 
* 
* 
* 

หมวดหมู่:ราชวงศ์หงสาวดี
ผู้นำสูงสุดสโน้ค

**ผู้นำสูงสุดโนค** () เป็นตัวละครในเรื่องแต่งชุด*[[สตาร์ วอร์ส]] (Star Wars)* ปรากฏตัวครั้งแรกในภาพยนตร์*[[สตาร์ วอร์ส: อุบัติการณ์แห่งพลัง|สตาร์ วอร์ส เอพพิโซด 7: อุบัติการณ์แห่งพลัง]]* สโนคเป็นชายผู้มีสัมผัสแห่งพลัง ดำรงตำแหน่งผู้นำสูงสุดของปฐมภาคีในช่วงเวลาประมาณ 30 ปี หลังเหตุการณ์ใน*[[สตาร์ วอร์ส 3 ชัยชนะของเจได|สตาร์ วอร์ส เอพพิโซด 6: การกลับมาของเจได]]* ซึ่งปฐมภาคีเป็นรัฐเผด็จการทหารที่ถือกำเนิดขึ้นมาจากจักรวรรดิกาแลกติกที่ล่มสลายไป และพยายามเข้าปกครองกาแลกซี ตัวละครนี้มีความสามารถสูงในพลัง โดยเฉพาะด้านมืด เขาเป็นผู้ที่ล่อลวงเบน โซโล เข้าสู่ด้านมืดและกลายเป็นไคโล เร็น แต่สุดท้ายก็ถูกไคโล เร็นทรยศและสังหารในภาค *[[สตาร์ วอร์ส: ปัจฉิมบทแห่งเจได|สตาร์ วอร์ส เอพพิโซด 8: ปัจฉิมบทแห่งเจได]]* 

ในภาพยนตร์ *อุบัติการณ์แห่งพลัง* และ *ปัจฉิมบทแห่งเจได* สโนคเป็นตัวละครที่ถูกสร้างจากคอมพิวเตอร์กราฟิกด้วยเทคนิกการจับการเคลื่อนไหว (โมชั่นแคปเจอร์) จากการแสดงของแอนดี เซอร์กิส

ลักษณะของตัวละครสโนคถูกเปลี่ยนแปลงมาlหลายต่อหลายครั้งระหว่างการพัฒนาภาพยนตร์ จนได้รูปลักษณ์สุดท้ายเมื่อตุลาคม พ.ศ. 2558 หรือเพียง 2 เดือน ก่อนภาพยนตร์จะออกฉาย เจเจ อับรามส์และนีล สแกนแลนไม่อยากให้ตัวละครนี้ดูชราและเสื่อมสังขารเหมือนดาร์ธ ซิเดียส นอกจากนี้ยังเคยพิจารณาให้ตัวละครนี้เป็นผู้หญิงด้วย

ในภาพยนตร์ *[[สตาร์ วอร์ส: กำเนิดใหม่สกายวอล์คเกอร์|สตาร์ วอร์ส เอพพิโซด 9: กำเนิดใหม่สกายวอล์คเกอร์]]* ต้นกำเนิดของสโนคได้รับการเปิดเผยว่า สโนคคือร่างโคลนของดาร์ธ ซิเดียสหรือพัลพาทีน ซึ่งผู้ที่สร้างขึ้นมาคือดาร์ธ ซีเดียสที่ฟื้นคืนชีพโดยการใช้ร่างโคลนจากความช่วยเหลือของเหล่าบรรดาผู้ภัดดีต่อซิเดียส ซิธอันเป็นนิรันดร์ (Sith Eternal) ด้วยการตัดต่อพันธุกรรมที่ผิดพลาดทำให้เขามีรูปร่างที่อัปลักษณ์ แต่กลับมีพลังที่เทียบเท่ากับดาร์ธ ซิเดียส หลังจากนั้นดาร์ธ ซิเดียสได้ใช้สโนคเข้าหาเบน โซโลและชักชวนเข้าสู่ด้านมืด จากนั้นก็ก่อตั้งกลุ่มปฐมภาคีเพื่อที่จะได้ควบคุมกาแลกซีอีกครั้งหนึ่ง
## อ้างอิง

หมวดหมู่:ตัวละครในสตาร์ วอร์ส
หมวดหมู่:ตัวร้ายในสตาร์ วอร์ส
หมวดหมู่:ตัวร้ายที่มีพลังพิเศษ
หมวดหมู่:ตัวละครที่เป็นผู้มีพลังจิตเคลื่อนย้ายวัตถุ
หมวดหมู่:ตัวละครที่เป็นลูกน้อง
หมวดหมู่:ตัวละครที่เป็นผู้ก่อการร้าย
หมวดหมู่:ตัวละครที่เป็นผู้ก่อการฆ่าล้างเผ่าพันธุ์
หมวดหมู่:ตัวละครที่เป็นโคลน
หมวดหมู่:ตัวละครที่ถูกฆาตกรรม
หมวดหมู่:ตัวละครที่ถูกทำให้เสียโฉม
โดนวู่น

**โดนวู่น** () หรือที่ในวรรณคดีเรื่องราชาธิราชเรียกว่า **เมืองวาน** เคยเป็นราชธานีของอาณาจักรหงสาวดีอยู่ 5 ปี (ระหว่าง ค.ศ. 1364 ถึง ค.ศ. 1369) อันตรงกับรัชสมัยของพระยาอู่ กษัตริย์พระองค์ที่ 8 เนื่องจากเกิดกบฏขึ้นในเมาะตะมะภายใต้การนำของสมิงพระตะบะ เจ้าเมืองเมาะตะมะในขณะนั้น ทำให้พระยาอู่ต้องหลบหนีมาตั้งมั่นอยู่ที่โดนวู่นหรือเมืองวาน กระทั่งสถานการณ์ความขัดแย้งสิ้นสุดลง พระยาอู่จึงตัดสินพระทัยย้ายราชธานีอีกครั้งไปยังหงสาวดี เมื่อ ค.ศ. 1369 กระทั่งสิ้นสุดยุคอาณาจักรหงสาวดี

ในวรรณคดีเรื่องราชาธิราชได้กล่าวถึงเมืองโดนวู่นหรือเมืองวานว่า สร้างขึ้นพร้อมกับเมืองสะโตงที่อยู่บริเวณลุ่มแม่น้ำสะโตง ในรัชสมัยพระเจ้ารามประเดิด กษัตริย์พระองค์ที่ 2

## รายชื่อผู้ปกครองโดนวู่น
### สมัยพุกาม

### สมัยหงสาวดี

## อ้างอิง

## บรรณานุกรม
* 
* 
* 

หมวดหมู่:เมืองในรัฐมอญ
เทศบาลปาดาวัน

**เทศบาลปาดาวัน** () เป็นชื่อสมุหนามของพื้นที่ในอำเภอกูจิง ซึ่งไม่ได้อยู่ภายใต้อำนาจการบริหารของสภานายกเทศมนตรีกูจิงใต้ และสภากรรมาธิการผู้จัดการกูจิงเหนือ เทศบาลปาดาวันมีพื้นที่ประมาณ 1771.3 ตารางกิโลเมตร ครอบคลุมพื้นที่บริเวณชานเมืองตำบลกูจิงบางส่วน ตำบลซีบูรานและตำบลปาดาวันทั้งตำบล โดยพื้นที่ดังข้างต้นนี้อยู่ภายใต้การบริหารจัดการของสภาเทศบาลปาดาวัน ซึ่งขึ้นตรงต่อรัฐบาลรัฐซาราวัก

## ที่มา
ที่มาของชื่อ **ปาดาวัน** นั้นมาจากการประสมคำระหว่างคำว่า *Padja* และ *Birawan* ในภาษาบิดายูห์ ซึ่งมีที่มาจากการที่ชาวบ้านเผ่าบิดายูห์ชื่อว่า **คินยาอู** (Kinyau) ซึ่งตั้งรกรากอยู่ในพื้นที่ที่เดิมเรียกกันว่า **ซีบานยาอี** (Sibanyai) เมื่อประมาณ 900 ปีที่แล้ว วันหนึ่งเขาได้ค้นพบลูกประคำสีขาวที่มีพลังอำนาจลึกลับในการรักษาเยียวยาความเจ็บป่วย ชาวบ้านจึงเรียกประคำนั้นว่า **บีราวัน** (Birawan) นอกจากนี้แล้ว ประคำดังกล่าวยังสามารถนำมาซึ่งความสงบสุข ความเจริญรุ่งเรือง และสันติสุขให้กับผู้คนในพื้นที่ ผู้อาวุโสในหมูบ้านซึ่งมีบุตรชายคนโตชื่อว่า **ปาดจา** (Padja) จึงได้ตัดสินใจเปลี่ยนชื่อหมู่บ้านมาเป็น **ปาดาวัน** เพื่อเป็นการให้เกียรติแก่ประคำลึกลับและเป็นเกียรติแก่บุตรชายคนโตของเขา

## ดูเพิ่ม
* กูจิง

## อ้างอิง

## แหล่งข้อมูลอื่น
* Padawan Municipal Council 

หมวดหมู่:สถานที่ที่มีประชากรในรัฐซาราวัก
เทศบาลเมืองท่าผา

**เทศบาลเมืองท่าผา** เป็นเทศบาลเมืองซึ่งมีอาณาเขตครอบคลุมพื้นที่ทั้งหมดของตำบลท่าผา และพื้นที่บางส่วนของหมู่ 4 ตำบลปากแรต ในอำเภอบ้านโป่ง จังหวัดราชบุรี เดิมมีฐานะเป็นสุขาภิบาลท่าผาที่จัดตั้งขึ้นใน พ.ศ. 2507 และเปลี่ยนแปลงสุขาภิบาลในปี พ.ศ. 2515 แล้วได้รับการจัดตั้งเป็นเทศบาลตำบลใน พ.ศ. 2542

เมื่อเทศบาลตำบลท่าผา อำเภอบ้านโป่ง จังหวัดราชบุรี มีความเจริญก้าวหน้ามากขึ้น เทศบาลตำบลท่าผาได้ยกฐานะขึ้นเป็น เทศบาลเมืองท่าผา ตามประกาศกระทรวงมหาดไทย เมื่อวันที่ 7 กรกฎาคม พ.ศ. 2557 และมีผลในวันที่ 30 กันยายน ปีเดียวกัน**** นับเป็นเทศบาลเมืองลำดับที่ 4 ของจังหวัดราชบุรี และเป็นลำดับที่ 2 ของอำเภอบ้านโป่ง ในปี พ.ศ. 2564 เขตเทศบาลเมืองท่าผามีประชากรทั้งหมด 20,132 คน

เทศบาลเมืองท่าผาอยู่ห่างจากอำเภอเมืองราชบุรีประมาณ 50 กิโลเมตร

## อาณาเขต
เทศบาลเมืองท่าผา มีอาณาเขตติดต่อกับพื้นที่ใกล้เคียงดังต่อไปนี้
* **ทิศเหนือ** ติดต่อกับเทศบาลตำบลลูกแก อำเภอท่ามะกา จังหวัดกาญจนบุรี
* **ทิศใต้**   ติดต่อกับองค์การบริหารส่วนตำบลปากแรต อำเภอบ้านโป่ง
* **ทิศตะวันออก** ติดต่อกับองค๋การบริหารส่วนตำบลบ้านยางอำเภอเมืองนครปฐม จังหวัดนครปฐม
* **ทิศตะวันตก** ติดต่อกับองค๋การบริหารส่วนตำบลลาดบัวขาว อำเภอบ้านโป่ง

## การปกครอง
เทศบาลเมืองท่าผา ครอบคลุมพื้นที่ทั้งหมด 20 หมู่บ้านของตำบลท่าผา และหมู่ที่ 4 บ้านท่าน้ำวน ของตำบลปากแรต โดยหมู่บ้านในเขตเทศบาลเมืองท่าผา ประกอบด้วย
         
* หมู่ที่ 1   บ้านท่าผา	
* หมู่ที่ 2   บ้านไร่กล้วย
* หมู่ที่ 3   บ้านท่าใหญ่
* หมู่ที่ 4   บ้านดอนเสลา
* หมู่ที่ 5   บ้านดอนเสลา	
* หมู่ที่ 6   บ้านดอนเสลา
* หมู่ที่ 7   บ้านหนองคางแมว
* หมู่ที่ 8   บ้านหนองหญ้าปล้อง
* หมู่ที่ 9   บ้านหลักหก
* หมู่ที่ 10  บ้านทุ่งซ่าน
* หมู่ที่ 11  บ้านห้วยขวาง
* หมู่ที่ 12  บ้านฆ้องน้อย
* หมู่ที่ 13  บ้านยางหัก
* หมู่ที่ 14  บ้านยางหัก
* หมู่ที่ 15  บ้านยางหัก
* หมู่ที่ 16  บ้านรางวาลย์
* หมู่ที่ 17  บ้านรางวาลย์
* หมู่ที่ 18  บ้านโกสินารายณ์
* หมุ่ที่ 19  บ้านครก
* หมุ่ที่ 20  บ้านหัวทุ่ง

ตำบลปากแรต 	 	 	 
* หมู่ที่ 4 บ้านท่าน้ำวน

## อ้างอิง

ท่าผา
ท่าผา
อำเภอกูจิง

**อำเภอกูจิง** () เป็นเขตการบริหารระดับอำเภอภายในเขตกูจิง รัฐซาราวัก ประเทศมาเลเซีย มีพื้นที่ประมาณ 1,868.83 ตารางกิโลเมตร ประชากรโดยรวมทั้งอำเภอมีประมาณ 617,887 คน (ปี ค.ศ. 2010)

## การแบ่งเขตการปกครอง
thumb|left|แผนที่อำเภอกูจิง
thumb|right|สำนักงานอำเภอกูจิง

อำเภอกูจิงแบ่งออกเป็น 3 ตำบล ได้แก่ ตำบลกูจิง (Kuching) ตำบลปาดาวัน (Padawan) และตำบลซีบูราน (Siburan)

### ตำบลกูจิง
พื้นที่ของตำบลกูจิงนั้นถูกแบ่งออกเป็น 2 ส่วน คือ
* พื้นที่ในเขตเมือง ซึงเป็นที่รู้จักกันดีในชื่อ นครกูจิง
* พื้นที่ชานเมือง และชนบท ซึ่งอยู่ภายใต้การบริหารจัดการของเทศบาลปาดาวัน โดยก่อนหน้านี้เป็นที่รู้จักกันในชื่อ *อำเภอชนบทกูจิง* มีศูนย์กลางการบริหารจัดการอยู่ที่ **เมืองโกตาปาดาวัน** (Kota Padawan) ซึ่งชื่อเดิม คือ **ตลาดไมล์ที่ 10** (10th Mile Bazaar)

### ตำบลปาดาวัน

ตำบลปาดาวันถูกจัดตั้งเป็นตำบลเมื่อวัน 11 สิงหาคม ค.ศ. 1983 และมีศูนย์กลางการบริหารในขณะนั้นอยู่ที่ **เติงบูกาบ** (Teng Bukap)

## แหล่งข้อมูลอื่น
* 

## อ้างอิง

กูจิง
ปรารถนาสิ่งใดฤๅ

**ปรารถนาสิ่งใดฤๅ** เป็นซิงเกิลของค็อกเทล จากค่ายจีนี่ เรคคอร์ด ในเครือจีเอ็มเอ็ม แกรมมี่ ในปี พ.ศ. 2560 ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล วางจำหน่ายซิงเกิลในไอทูนส์พร้อมกับเผยแพร่มิวสิกวิดีโอเมื่อวันที่ 5 พฤศจิกายน พ.ศ. 2560

มิวสิกวิดีโอเป็นเรื่องชีวิตของคน 3 คน ซึ่งนำเสนอปัญหาหลาย ๆ อย่าง เช่น ปัญหาความรัก ปัญหาทางกายภาพ ปัญหาการค้นหาตัวเองในวัยเรียน มันเป็นเรื่องที่เราพบเห็นได้ในชีวิตประจำวัน ซึ่งอิงมาจากโฆษณา "Follow the Father เราจะทำแบบในหลวง" ของไทยประกันชีวิต เป็นหนึ่งในเพลงพิเศษที่จีเอ็มเอ็ม แกรมมี่ จัดทำขึ้นในโอกาสครบรอบ 75 ปีของไทยประกันชีวิตในปีดังกล่าว นอกจากนี้ วงค็อกเทลยังใช้เพลงนี้เป็นเพลงปิดการแสดงคอนเสิร์ตค็อกเทล เอเวอร์ ไลฟ์ คอนเสิร์ตใหญ่ครั้งสุดท้ายของวงอีกด้วย

## ผู้ร่วมสร้างสรรค์เพลงและสถานที่บันทึกเสียง
*ผลิตโดย : ดนัย ธงสินธุศักดิ์
*ผู้กำกับเนื้อเพลง : ปัณฑพล ประสารราชกิจ
*บันทึกเสียงที่ : STUDIO 28 ,Summer Studio
*Choir conducted : ทฤษฎี ณ พัทลุง
*มิกซ์ & มาร์สเตอร์โดย : JAKE CRAI
*มิกซ์ที่ : STUDIO 28

## การตอบรับ
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของค็อกเทล (วงดนตรี)
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:เพลงที่ประพันธ์คำร้องโดยปัณฑพล ประสารราชกิจ
หมวดหมู่:เพลงบันทึกเสียงที่ผลิตโดยดนัย ธงสินธุศักดิ์
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
ปาแลเดนาซียง

320px|thumb|ปาแลเดนาซียง

**ปาแลเดนาซียง** (, แปล: วังประชาชาติ) เป็นที่ทำการของสำนักงานสหประชาชาติประจำเจนีวา ตั้งอยู่ในนครเจนีวา ประเทศสวิตเซอร์แลนด์ อาคารหลังนี้ใช้เวลาก่อสร้าง 8 ปีจนแล้วเสร็จในปี ค.ศ. 1938 หนึ่งปีก่อนสงครามโลกครั้งที่สองจะปะทุขึ้น เพื่อใช้งานเป็นสำนักงานใหญ่ของสันนิบาตชาติ ต่อมาในปี ค.ศ. 1946 หลังการก่อตั้งสหประชาชาติได้ไม่ถึงปี อาคารแห่งนี้ก็ถูกใช้งานเป็นสำนักงานสหประชาชาติ แม้ว่าในขณะนั้น สวิตเซอร์แลนด์จะยังไม่ได้เป็นสมาชิกสหประชาชาติก็ตาม ซึ่งในปี ค.ศ. 1938 ปาแลเดนาซียงถือเป็นหมู่อาคารที่ปริมาตรมากที่สุดเป็นลำดับสองของยุโรปรองจากพระราชวังแวร์ซาย ภายในอาคารแต่ละส่วนมีการจัดแสดงงานศิลปะจากหลายส่วนของโลก

## อ้างอิง

หมวดหมู่:สหประชาชาติ
หมวดหมู่:สิ่งก่อสร้างในคริสต์ทศวรรษ 1940
หมวดหมู่:เจนีวา
เปรมิกา ป่าราบ

***เปรมิกา ป่าราบ***  เป็นภาพยนตร์แนว  ตลก,สยองขวัญ,ลึกลับ ผลิตโดยบริษัท ทรานส์ฟอร์เมชั่น ฟิล์ม  กำกับการแสดงโดย  ศิวกร จารุพงศา นำแสดงโดย จีน่า เดอซูซ่า,ณัฐสิทธิ์ โกฏิมนัสวนิชย์, ปราโมทย์ ปาทาน, กิดาการ ฉัตรแก้วมณี, อนงค์นาถ ยูสานนท์  กำหนดออกฉายในวันที่ 28 ธันวาคม พ.ศ. 2560 โดยหนังจะเน้นความหลังของตัวละคร

## เรื่องย่อ

รีสอร์ทแห่งใหม่เปิดขึ้นกลางป่า เหล่าเซเลบริตี้คนดังถูกเชิญมาร่วมงานเปิดตัวและพักค้างคืนที่นั่น ใครบางคนดันไปเสียบปลั๊กไฟตู้คาราโอเกะเก่าขึ้นมา และหลังจากนั้นก็มีผีสาวในชุดนักเรียนญี่ปุ่นออกมาอาละวาดไล่ฆ่าทุกคน ด้วยการบังคับให้ร้องเพลงใครร้องไม่ถูกใจ เธอจะฆ่า! เธอฆ่าทำไม เธอต้องการอะไร! เธอทำไปเพื่ออะไร! และแล้วความโหด มันส์ ฮา ที่มาพร้อมกับเสียงเพลง และการวิ่งหนีผีชนิดป่าราบก็เริ่มขึ้น

## นักแสดง
* จีน่า เดอซูซ่า  รับบท  เปรมิกา
* ณัฐสิทธิ์ โกฏิมนัสวนิชย์ รับบท ตุล
* ทศพล หมายสุข รับบท หมวดภูมิ
* ปราโมทย์ ปาทาน   รับบท พี่เคร่ง
* กิดาการ ฉัตรแก้วมณี รับบท เอก
* วรวุฒิ ตรีโสภากุล รับบท ป๊อป(มือเบส)
* อนงค์นาถ ยูสานนท์ รับบท  เนตร
* เกียรติขจร ท้วมดี รับบท เฮียเซ้ง
* ชาลี อิ่มมาก รับบท ลุงชง
* น่านเทพ รัตนกุล รับบท สารวัตร
* ปวิทย์ จงขจร รับบท หมวด
* ชนกอดุลย์ พงศ์สราญ รับบท ผู้กอง

## เพลงที่ปรากฏในภาพยนตร์
* เสือ
:ขับร้องโดย ภัสสร บุณยเกียรติ
* ประตูใจ
:ขับร้องโดย สาว สาว สาว
* สมชายฯ (สมชายจดปลายเท้า)
:ขับร้องโดย สมชาย เข็มกลัด
* ลูกหมูใส่รองเท้า
:ขับร้องโดย สองวัย
* เพราะฉะนั้น
:ขับร้องโดย ชรัส เฟื่องอารมย์
* เงา (วิ่ง)
:ขับร้องโดย หรั่ง ร็อคเคสตร้า
* นกเขาคูรัก
:ขับร้องโดย สุทธิพงษ์ วัฒนจัง, จุฑามาศ อิสสรานุกฤต
* ฝากรัก
:ขับร้องโดย ดิอินโนเซนท์
* จะทำได้ไหม
:เนื้อร้องโดย ประภาส ชลศรานนท์
* ชั๊บ ชั๊บ ชั๊บ
:ขับร้องโดย เรืองศักดิ์ ลอยชูศักดิ์
* นาทีที่ยิ่งใหญ่
:ขับร้องโดย คริสติน่า อากีล่าร์
* ไถ่เธอคืนมา
:ขับร้องโดย พงษ์สิทธิ์ คำภีร์
* ตลอดเวลา
:ขับร้องโดย พงษ์สิทธิ์ คำภีร์

## รางวัล
*รางวัลภาพยนตร์แห่งชาติ สุพรรณหงส์ ครั้งที่ 27 สาขาเทคนิคพิเศษการแต่งหน้ายอดเยี่ยม

## อ้างอิง

## แหล่งข้อมูลอื่น
* 
* เรื่องย่อภาพยนตร์เปรมิกา ป่าราบ 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2560
หมวดหมู่:ภาพยนตร์สยองขวัญไทย
หมวดหมู่:ภาพยนตร์ผี
หมวดหมู่:ภาพยนตร์ตลก
แฌโด

right|thumb|220px|แฌโด

**แฌโด** (, ความหมาย: พวยน้ำ) เป็นน้ำพุขนาดใหญ่ในนครเจนีวา ประเทศสวิตเซอร์แลนด์ ถือเป็นจุดหมายตาที่มีชื่อเสียงที่สุดของนครเจนีวา แฌโดตั้งอยู่ในทะเลสาบเจนีวาบริเวณปากแม่น้ำโรน น้ำพุแห่งนี้ใช้ปั๊มขนาด 500 กิโลวัตต์สองตัวที่กำลังไฟฟ้า 2,400 โวลต์ ทำการปั๊มน้ำขึ้นสู่อากาศที่ความสูง 140 เมตรเป็นปริมาณกว่า 500 ลิตรต่อวินาที นั่นหมายความว่าตลอดเวลาที่น้ำพุแห่งนี้ทำงาน จะมีน้ำปริมาณกว่า 7,000 ลิตรลอยอยู่ในอากาศ

น้ำพุแฌโดได้รับการติดตั้งในปี ค.ศ. 1886 ค่อนไปทางใต้เล็กน้อยจากตำแหน่งปัจจุบัน ซึ่งเมื่อแรกติดตั้งน้ำพุมีความสูงเพียง 30 เมตร ต่อมาในปี ค.ศ. 1891 น้ำพุถูกย้ายมาติดตั้งในตำแหน่งปัจจุบันเพื่อเฉลิมฉลองในงานเทศกาล 600 ปีการก่อตั้งสมาพันธรัฐสวิส และมีการเพิ่มความแรงของน้ำพุเป็นที่ความสูง 90 เมตร ในปี ค.ศ. 1951 มีการเพิ่มความแรงของน้ำพุอีกเป็นความสูงปัจจุบัน ซึ่งต้องสร้างสถานีสูบน้ำแยกต่างหาก

## อ้างอิง

หมวดหมู่:เจนีวา
หมวดหมู่:สถานที่ท่องเที่ยวในประเทศสวิตเซอร์แลนด์
สโมสรฟุตบอลเอสซีจี เมืองทอง ยูไนเต็ด ในฤดูกาล 2561

การแข่งขันฟุตบอลของสโมสรฟุตบอลเอสซีจี เมืองทอง ยูไนเต็ด ประจำปี พ.ศ. 2561

## ผู้เล่น

## การซื้อ-ขาย
### เข้า

|-

|}

### ออก

|-

|}

### ผู้เล่นที่ถูกปล่อยยืมตัว

|-

|}

### สัญญานักเตะ

## นัดกระชับมิตรก่อนเปิดฤดูกาล

### ลีโอ ปรี-ซีซัน คัพ 2018

### กระชับมิตร

### กระชับมิตรนัดพิเศษ เจ. ลีก เอเชีย ชาลเลนจ์ 2018

## การแข่งขัน
### ภาพรวมการแข่งขัน

### ภาพรวมสถิติ

### แม่โขงคลับแชมเปียนชิพ

### เอเอฟซีแชมเปียนส์ลีก

#### รอบคัดเลือกเพลย์ออฟ

### ไทยพรีเมียร์ลีก

#### ตารางคะแนน

#### สถิติผลการแข่งขัน

#### ผลการแข่งขันในแต่ละนัด

#### ผลการแข่งขัน

### ช้าง เอฟเอคัพ

### โตโยต้า ลีกคัพ

## สถิติ
### การลงเล่น

### ผู้ทำประตู

### คลีนชีตส์

### ผู้เล่นที่ติดโทษแบน

;หมายเหตุ :
^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันตั้งแต่ช่วงเลกแรก
^^^ ผู้เล่นไม่ได้อยู่ให้กับทีมเอสซีจี เมืองทอง ยูไนเต็ด ฤดูกาลปัจจุบันตั้งแต่ช่วงเลกที่สอง
*หมายเหตุ: FA - ช้างเอฟเอคัพ , LC - โตโยต้าลีกคัพ และ ACL - เอเอฟซีแชมเปียนส์ลีก

### ผู้เล่นที่ได้รับบาดเจ็บ

## อ้างอิง

61
อ
สโมสรฟุตบอลบุรีรัมย์ ยูไนเต็ด ในฤดูกาล 2561

การแข่งขันฟุตบอลของสโมสรฟุตบอลบุรีรัมย์ ยูไนเต็ด ประจำปี พ.ศ. 2561

## นัดอุ่นเครื่องและกระชับมิตรก่อนเปิดฤดูกาล

## การแข่งขัน
### ภาพรวมสถิติ
{| class="wikitable" style="text-align: center"
|-
!rowspan=2|การแข่งขัน
!colspan=8|ตารางคะแนน
|-
!
!
!
!
!
!
!
!
|-
| ไทยลีก

|-
| โตโยต้า ลีกคัพ

|-
| ช้าง เอฟเอคัพ

|-
| ไทยแลนด์แชมเปียนส์คัพ

|-
| เอเอฟซีแชมเปียนส์ลีก

|-
! ทั้งหมด

### ไทยแลนด์แชมเปียนส์คัพ

### ไทยลีก

#### ตารางคะแนน

#### ผลงานโดยรวม

#### ผลงานในแต่ละนัด

#### นัด

### ช้าง เอฟเอคัพ

### โตโยต้า ลีกคัพ

### เอเอฟซีแชมเปียนส์ลีก

#### รอบแบ่งกลุ่ม

#### รอบแพ้คัดออก
;รอบ 16 ทีมสุดท้าย

## สถิติผู้เล่น
### การลงเล่น

### สถิติการทำประตู
*รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ.*

### คลีนชีตส์
*รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ.*

## การซื้อ-ขายนักเตะ
### เข้า
#### การเปิดตลาดซื้อ-ขาย เลกแรก

#### การเปิดตลาดซื่อ-ขาย เลกที่สอง

### ออก
#### การเปิดตลาดซื่อ-ขาย เลกแรก

#### การเปิดตลาดซื่อ-ขาย เลกที่สอง

### ยืมตัว เข้า
#### การเปิดตลาดซื่อ-ขาย เลกแรก

#### การเปิดตลาดซื่อ-ขาย เลกที่สอง

### ยืมตัว ออก
#### การเปิดตลาดซื่อ-ขาย เลกแรก

#### การเปิดตลาดซื่อ-ขาย เลกที่สอง

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ฤดูกาลของสโมสรฟุตบอลบุรีรัมย์ ยูไนเต็ด
บ